Vesmírne preteky odštartovala prvá umelá družica Sputnik 1
**Vesmírne preteky** je pojem, ktorý sa používa na označenie neoficiálneho súperenia medzi Sovietskym zväzom a Spojenými štátmi americkými o vedecko-technologickú prevahu v oblasti dobývania a výskumu kozmického priestoru počas Studenej vojny. Toto súperenie primárne prebiehalo od roku 1957 do polovice 70. rokov a obe krajiny doň investovali rozsiahle materiálne, finančné i ľudské zdroje. Vďaka tomu došlo v priebehu krátkeho obdobia k obrovskému vedecko-technickému pokroku, aký pravdepodobne nemal v histórii ľudstva obdobu a vďaka ktorému boli otvorené rozsiahle možnosti pre výskum a využívanie kozmického priestoru.

Pozadie a začiatky
------------------

Korene k začiatku vesmírnych pretekov možno hľadať už počas 2. svetovej vojny, keď nacistické Nemecko dosiahlo vďaka práci vedcov ako Herman Oberth a Wernher von Braun veľké pokroky v oblasti raketových technológii, čo viedlo k vzniku a vojenskému použitiu prvej balistickej rakety V-2. Ešte počas vojny sa o túto relatívne novú technológiu začali zaujímať obe neskôr víťazné mocnosti – USA aj ZSSR. Tesne pred koncom vojny sa USA podarilo získať Wernhera von Brauna a viac ako stovku jeho odborníkov, ktorých primäli ku spolupráci a prepravili ich do USA. Získali aj technickú dokumentáciu a kompletné exempláre rakety V-2. Vďaka tomuto rozsiahlemu know-how začali po vojne kopírovať a následne aj vyvíjať vlastnú raketovú technológiu, spočiatku určenú takmer výhradne pre vojenské ciele. Sovietskemu zväzu sa po vojne podarilo získať len malú časť nemeckých raketových odborníkov a len minimálne technologické údaje o rakete V-2. Napriek tomu hlavne vďaka rozsiahlej práci vlastných špecialistov, akými boli predovšetkým Sergej Pavlovič Koroľov a Valentin Petrovič Gluško, dokázali zakrátko nemeckú raketovú technológiu nielen napodobniť, ale aj pomerne rýchlo rozvinúť a zdokonaliť a v polovici 50. rokov už mali vyvinuté balistické rakety, ktoré boli výkonnejšie ako americké.

Prvý človek na Mesiaci Neil Armstrong
O začiatku vesmírnych pretekov sa dá hovoriť už od tohto obdobia, hlavne potom, ako Američania v roku 1955 ohlásili svoj zámer vypustiť v rámci Medzinárodného geofyzikálneho roka v rokoch 1957 – 1958 prvú umelú družicu Zeme. Krátko na to oznámili rovnaký zámer aj Sovieti, ktorý už mali rozpracovanú medzikontinentálnu balistickú raketu R-7, o ktorej vedeli, že je silnejšia ako pripravovaná americká nosná raketa Vanguard a že po miernej modifikácii na túto úlohu bez problémov dostačuje. Američania o výkone sovietskych rakiet však v tej dobe nemali žiadne informácie a spočiatku vôbec nepredpokladali, žeby ich mohli Sovieti predbehnúť.

Priebeh vesmírnych pretekov
---------------------------

Sovietom však ich zámer úspešne vyšiel 4. októbra 1957, keď sa im podarilo vypustiť prvú umelú družicu Zeme Sputnik 1, čím definitívne odštartovali vesmírne preteky. Veľmi prekvapení Američania sa pokúsili o vypustenie vlastnej družice Vanguard TV3 o dva mesiace neskôr, raketa však tesne po štarte explodovala priamo na rampe. Sovieti medzitým vypustili už aj svoj druhý satelit Sputnik 2, na palube ktorého bol navyše aj prvý živý tvor – pes Lajka. Američania nakoniec úspešne vypustili svoj satelit Explorer 1 až 1. februára 1958.

Následné roky sa medzi veľmocami naplno rozhorel boj o malé i veľké vesmírne prvenstvá, pričom jeho ďalším veľkým medzníkom bola snaha o vypustenie prvého človeka do vesmíru. Toto prvenstvo opäť získal Sovietsky zväz, keď 12. apríla 1961 v kozmickej lodi Vostok 1 vypustili na obežnú dráhu kozmonauta Jurija Gagarina. Opäť veľmi prekvapení Američania dokázali svojho prvého astronauta Johna Glenna vyslať na obežnú dráhu až 20. februára 1962.

Po strate tohto prvenstva americký prezident Kennedy vyhlásil, že USA vyšlú do konca desaťročia ako prví človeka na Mesiac. Týmto vyhlásením sa začala najnáročnejšia a najkomplexnejšia fáza vesmírnych pretekov – súboj o Mesiac. Doteraz vedúci Sovietsky zväz začal v polovici 60. rokov svoj náskok strácať a to jednak vďaka slabému financovaniu a tiež mnohým organizačným problémom, ktoré vznikli hlavne po predčasnej smrti hlavného konštruktéra Sergeja Koroľova v roku 1966. Sovietsky mesačný program nebol schopný dobehnúť podstatne viac finančne zabezpečený a organizovanejší americký program Apollo. Američanom sa tak podarilo už v decembri 1968 vyslať na obežnú dráhu Mesiaca kozmickú loď Apollo 8 s troma astronautmi na palube a 20. júla 1969 lunárny modul misie Apollo 11 s Neilom Armstrongom a Buzzom Aldrinom úspešne pristál na mesačnom povrchu. 

Program Sojuz-Apollo bol začiatkom medzinárodnej spolupráce pri výskume vesmíru
Týmto v podstate vesmírne preteky vyvrcholili, no súboj o menšie vesmírne prvenstvá medzi ZSSR a USA pokračoval aj naďalej, pričom ZSSR sa v pilotovanej kozmonautike začali viac venovať stavbe kozmických staníc a USA začali s vývinom raketoplánu. Hoci sa za symbolické ukončenie vesmírnych pretekov považuje spoločná sovietsko-americká misia Sojuz-Apollo z roku 1975, v menšej miere pokračovali súperiace tendencie v kozmonautike až do konca studenej vojny.

Pozri aj
--------

* História prieskumu vesmíru

Externé odkazy
--------------


|  |  |
| --- | --- |
| Portal | Portál slnečná sústava |

* The Space Race

| * z
* d
* u
Studená vojna |
| --- |
| 

|  |  |  |  |  |  |
| --- | --- | --- | --- | --- | --- |
|     | 
**Hlavné udalosti (1945 – 1969)**
*40. roky:*
* Jaltská konferencia
* Postupimská konferencia
* Iránska kríza z roku 1946
* Guzenkova aféra
* Čínska občianska vojna
* Trumanova doktrína
* Grécka občianska vojna
* Marshallov plán
* Február 1948 v Česko-Slovensku
* Berlínska blokáda
* Sovietsko-juhoslovanský konflikt

*50. roky:*
* Kórejská vojna
* Povstanie v NDR v roku 1953
* Maďarská revolúcia v roku 1956
* Suezská kríza
* Vietnamská vojna
* Program Sputnik
* Eisenhowerova doktrína
* Čínsko-sovietský rozkol

*60. roky:*
* Aféra U-2
* Občianska vojna v Guatemale
* Kennedyho doktrína
* Invázia v Zálive svíň
* Kubánska raketová kríza
* Berlínsky múr
* Johnsonova doktrína
* Pražská jar 1968
* Vpád vojsk - august 1968
* Nixonova doktrína
* SALT I
* Čínsko-sovietske konflikty

 | 
**Hlavné udalosti (1970 – 1991)**
*70. roky:*
* Détente
* SALT II
* Návšteva Richarda Nixona v Číne
* Angolská občianska vojna
* Ogadenská vojna
* Sovietsko-afganská vojna

*80. roky:*
* Carterova doktrína
* Solidarita
* Reaganova doktrína
* Glasnosť a Perestrojka
* Černobyľská havária
* Protesty na námestí Tchien-an-men
* Revolúcie v roku 1989
* Pád Berlínskeho múru
* Nežná revolúcia
* Rumunská revolúcia v roku 1989

*90. roky:*
* Rozpad Sovietskeho zväzu

*Súčasné konflikty:*
* Arabsko-izraelský konflikt

 | 
**Špecifické články**
* Železná opona
* Východný blok
* Západný blok
* Hnutie nezúčastnených krajín
* Containment
* Rollback
* Preteky v zbrojení
* Preteky v jadrovom zbrojení
* Vesmírne preteky
* Red Scare
* Ríša zla
* Mccarthizmus
* Brickerov doplnok Ústavy USA
* Operácia Condor
* Sovietska špionáž v USA
* Ostpolitik
* CIA
* KGB
* Stasi
* ŠtB
* Hlas Ameriky
* Slobodná Európa
* Tuzex a bony

 | 
**Hlavní účastníci**
* NATO
* Organizácia Varšavskej zmluvy
* Rada vzájomnej hospodárskej pomoci (RVHP)

*Politickí lídri:*
* **Spojené štáty**
	+ Franklin D. Roosevelt
	+ Harry S. Truman
	+ Dwight D. Eisenhower
	+ John F. Kennedy
	+ Lyndon Baines Johnson
	+ Richard Nixon
	+ Gerald Ford
	+ Jimmy Carter
	+ Ronald Reagan
	+ George H. W. Bush
	+ Henry Kissinger
	+ Allen Dulles
	+ Jeane Kirkpatricková
	+ Zbigniew Brzezinski
* **Sovietsky zväz**
	+ Josif Vissarionovič Stalin
	+ Georgij Malenkov
	+ Nikita Sergejevič Chruščov
	+ Leonid Iľjič Brežnev
	+ Jurij Andropov
	+ Konstantin Černenko
	+ Michail Gorbačov
	+ Viačeslav Michajlovič Molotov
	+ Eduard Ševardnadze

 | 
**Ďalšie dôležité osoby**
*Politickí lídri:*
* **Európa**
	+ Spojené kráľovstvo Winston Churchill
	+ Spojené kráľovstvo Clement Attlee
	+ Spojené kráľovstvo Margaret Thatcherová
	+ Francúzsko Charles de Gaulle
	+ Juhoslávia Josip Broz Tito
	+ Nemecko Konrad Adenauer
	+ Nemecko Willy Brandt
	+ Nemecko Helmut Kohl
	+ NDR Walter Ulbricht
	+ NDR Erich Honecker
	+ Bulharsko Todor Živkov
	+ Maďarsko Imre Nagy
	+ Rumunská socialistická republika Nicolae Ceauşescu
	+ Česko Klement Gottwald
	+ Česko Antonín Novotný
	+ Slovensko Alexander Dubček
	+ Slovensko Gustáv Husák
	+ Slovensko Vasil Biľak
	+ Vatikán Pápež Ján Pavol II.
	+ Francisco Franco
	+ Poľsko Lech Wałęsa
* **Ázia**:
	+ Čína Mao Ce-tung
	+ Čína Čou En-laj
	+ Taiwan Čankajšek
	+ Severná Kórea Kim Il-song
	+ Vietnam Ho Či Min
	+ Vietnam Tôn Đức Thắng
	+ Kambodža Pol Pot
	+ India Džaváharlál Néhrú
* **Latinská Amerika**:
	+ Kuba Fidel Castro
	+ Kuba Che Guevara
	+ Čile Salvador Allende
	+ Čile Augusto Pinochet
	+ Nikaragua Daniel Ortega

 |

 |